Official Journal L 108 , 27/04/1999 P. 0052 - 0056



Id-Deċiżjoni tal-Kummissjoni tat-23 ta’ April 1999 li tistabbilixxi kondizzjonijiet speċjali li jirregolaw l-importazzjoni ta’ prodotti tas-sajd u l-akwakultura li joriġinaw mill-Mauritius (notifikata bid-dokument numru C(1999) 921) (Test b’relevanza FEE) (1999/276/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tippreskrivi l-kondizzjonijiet tas-saħħa għall-produzzjoni u t-tqegħid fis-suq ta’ prodotti tas-sajd [1], kif l-aħħar emendata bid-Direttiva 97/79/KE [2], u partikolarment l-Artikolu 11 tagħha, (1) Billi espert tal-Kummissjoni għamel żjara ta’ spezzjoni fil-Mauritius biex jivverifika l-kondizzjonijiet li taħthom prodotti ta’ sajd huma prodotti, maħżuna u mibgħuta lill-Komunità; (2) Billi d-disposizzjonijiet tal-leġislazzjoni tal-Mauritius dwar spezzjonijiet tas-saħħa u l-monitoraġġ ta’ prodotti tas-sajd jistgħu jkunu kkunsidrati ekwivalenti għal dawk preskritti fid-Direttiva 91/493/KEE; (3) Billi, fil-Mauritius is-"Servizzi Veterinarji Uffiċjali (SVU) tal-Ministeru ta’ l-Agrikoltura, Sajd u Kooperattivi" huma kapaċi li jivverifikaw b’mod effettiv l-applikazzjoni tal-liġijiet fis-seħħ; (4) Billi l-proċedura sabiex jinkiseb iċ-ċertifikat tas-saħħa msemmi fl-Artikolu 11(4)(a) tad-Direttiva 91/493/KEE għandha tkopri wkoll id-definizzjoni ta’ ċertifikat mudell, ir-rekwiżiti minimi dwar il-lingwi li fihom għandu jkun abbozzat u l-grad tal-persuna li għandha l-poter tiffirmah; (5) Billi, skond l-Artikolu 11(4)(b) tad-Direttiva 91/493/KEE, għandha titwaħħal marka fuq il-pakketti ta’ prodotti tas-sajd li turi l-isem tal-pajjiż terz u n-numru ta’ l-approvazzjoni/reġistrazzjoni ta’ l-istabbiliment, bastiment fabbrika, maħżen li jkessaħ, jew fabbrika friża ta’ oriġini; (6) Billi, skond l-Artikolu 11(4)(c) tad-Direttiva 91/493/KEE, għandha titħejja lista ta’ stabbilimenti approvati/reġistrati, bastimenti fabbrika, jew imħażen tal-kesħa; billi għandha titħejja lista ta’ bastimenti tal-friża reġistrati fis-sens tad-Direttiva tal-Kunsill 92/48/KEE [3]; billi dawn il-listi għandhom isiru fuq il-bażi ta’ komunikazzjoni mill-SVU lill-Kummissjoni; billi għaldaqstant għandha tkun l-SVU li tiżgura l-konformità mad-disposizzjonijiet preskritti għal dak il-għan fl-Artikolu 11(4) tad-Direttiva 91/493/KEE; (7) Billi l-SVU tat assigurazzjonijiet uffiċjali rigward il-konformità mar-regoli preskritti f’Kapitolu V ta’ l-Anness tad-Direttiva 91/493/KEE, u rigward it-twettieq tar-rekwiżiti ekwivalenti għal dawk preskritti f’dik id-Direttiva għall-approvazzjoni jew reġistrazzjoni ta’ stabbilimenti, bastimenti fabbrika, imħażen li jkessħu jew bastimenti tal-friża ta’ oriġini; (8) Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti, ADOTTAT DIN ID-DEĊIŻJONI: Artikolu 1 Is-"Servizzi Uffiċjali Veterinarji (SVU) tal-Ministeru ta’ l-Agrikoltura, Sajd u Kooperattivi" għandha tkun l-awtorità kompetenti fil-Mauritius biex tivverifika u tiċċertifika l-konformità ta’ prodotti tas-sajd u l-akwakultura mar-rekwiżiti tad-Direttiva 91/493/KEE. Artikolu 2 Prodotti tas-sajd u l-akwakultura li joriġinaw mil-Mauritius għandhom jissodisfaw il-kondizzjonijiet li ġejjin: 1. kull kunsinna għandha tkun akkumpanjata b’ċertifikat oriġinali tas-saħħa innumerat, mimli kif għandu jkun, iffirmat, datat u li jinkludi folja waħda skond il-mudell fl-Anness A ta’ dan; 2. il-prodotti għandhom jiġu minn stabbilimenti approvati, bastimenti fabbrika, mħażen li jkessħu jew bastimenti tal-friża reġistrati elenkati fl-Anness B tiegħu; 3. ħlief fil-każ ta’ prodotti tas-sajd iffriżati fi kwantitajiet kbar u maħsuba għall-manifatura ta’ ikel priservat, il-pakketti kollha għandhom iġibu l-kelma "MAURITIUS" u n-numru ta’ l-approvazzjoni/reġistrazzjoni ta’ l-istabbiliment, bastiment fabbrika, maħżen li jkessaħ jew bastiment tal-friża ta’ oriġini b’ittri li ma jitħassrux. Artikolu 3 1. Iċ-ċertifikati kif imsemmija fl-Artikolu 2(1) għandhom jinkitbu ta’ l-inqas f’lingwa uffiċjali waħda ta’ l-Istat Membru fejn isiru l-ispezzjonijiet. 2. Iċ-ċertifikati għandhom iġibu l-isem, kariga u firma tar-rappreżentant ta’ l-SVU u t-timbru uffiċjali ta’ dan ta’ l-aħħar f’kulur differenti minn dak ta’ endorsjar ieħor. Artikolu 4 Din id-Deċiżjoni hija ndirizzata lill-Istati Membri. Magħmul fi Brussel, fit-23 ta’ April 1999. Għall-Kummissjoni Franz Fischler Membru tal-Kummissjoni [1] ĠU L 268, ta’ l-24.9.1991, p. 15. [2] ĠU L 24, tat-30.1.1998, p. 31. [3] ĠU L 187, tas-7.7.1992, p. 41. -------------------------------------------------- ANNESS A +++++ TIFF +++++ +++++ TIFF +++++ -------------------------------------------------- ANNESS B I. LISTA TA’ STABBILIMENTI APPROVATI Numru | Isem | Indirizz | DVS/TF/1 | Mauritius Tuna Fishing & Canning Enterprises Ltd | Port Louis | DVS/F/8 | Seskel Ent. Ltd | Riche Terre | DVS/F/10 | Le Rouget Ltd Cap. Malheureux | Cap Malheureux | --------------------------------------------------